วิกิพีเดีย:สคริปต์จัดให้

สคริปต์จัดให้ (สจห.) คือโค้ดที่เขียนด้วยภาษาจาวาสคริปต์ ที่ได้ถูกรวบรวมความสามารถ และนำพัฒนาต่อโดยมีเป้าหมายเพื่อช่วยเหลือชาววิกิพีเดียให้เขียนบทความได้มีคุณภาพสูงขึ้น สะดวกขึ้น และให้ผู้ใช้สามารถตรวจสอบ เก็บกวาด จัดรูปแบบ แจ้งบทความได้ง่ายขึ้นกว่าเดิม 
สคริปต์จัดให้เป็นสคริปต์ประเภทสมัครใช้งาน ซึ่งหมายความว่าการเปลี่ยนแปลงสคริปต์ รวมถึงความสามารถใหม่ ๆ ที่อาจเพิ่มขึ้นมาในอนาคตนั้น สามารถทำได้โดยที่คุณไม่ต้องแก้ไขโค้ด และไม่ต้องมีความรู้ใด ๆ เกี่ยวกับการเขียนสคริปต์ โดยผู้ใช้สามารถอัปเดตเพื่อรับการเปลี่ยนแปลงล่าสุดได้ ด้วยการใช้กล่องรุ่นสคริปต์จัดให้ โดยจุดนี้ทำให้การอัปเดตนั้นง่ายดายเพียงแค่คลิกเดียว ไม่ต้องเสียเวลาคัดลอกรุ่นใหม่อยู่เรื่อย ๆ หากคุณยังไม่ลอง ถึงเวลาแล้วที่ให้สคริปต์จัดให้ช่วยคุณ โดยเริ่มได้จากการตรวจสอบความต้องการของสคริปต์จัดให้ หากคุณมีปัญหาการติดตั้ง ไม่รู้ว่าใช้อย่างไร หรือต้องการข้อมูลเพิ่มเติม ขอความช่วยเหลือได้ครับ
สคริปต์จัดให้ เริ่มต้นมาจากผู้ใช้:Jutiphan เป็นผู้รวบรวมขึ้นมา และหลังจากที่ผู้ใช้ Jutiphan ไม่ว่าง และสคริปต์ไม่สามารถใช้งานได้ดังเคย ผู้ใช้:Bebiezaza จึงได้นำมาพัฒนาต่อให้สามารถใช้ได้ดังเดิม โดยในช่วงแรกเปิดให้เฉพาะผู้ใช้ในดิสคอร์ดวิกิมีเดียภาษาไทยทดลองใช้ตั้งแต่วันที่ 5 กุมภาพันธ์ พ.ศ. 2564 และได้รับคำยินยอมให้พัฒนาสคริปต์จัดให้ต่ออย่างเป็นทางการในวันที่ 30 ตุลาคม พ.ศ. 2564

**รู้ไหมว่า**
ความสามารถย้อนการก่อกวนในสคริปต์จัดให้ สามารถย้อนข้ามบอตอย่าง ทีบอต ได้ ซึ่งหมายความว่าหากมีการก่อกวน และทีบอตมาลงชื่อให้ คุณสามารถย้อนก่อกวนได้เลย ซึ่งสคริปต์จัดให้จะย้อนข้ามบอตไปยังผู้ใช้ที่คุณต้องการย้อนก่อกวนจริง ๆ

**สคริปต์จัดให้ 10 ฉลองครบรอบ 15 ปี**
ตั้งแต่วันที่ 1 ธันวาคม พ.ศ. 2549 ที่สคริปต์จัดให้ได้ถือกำเนิดขึ้น ปัจจุบันก็ได้ครบรอบ 15 ปีที่สคริปต์จัดให้ได้ให้บริการทุกท่านในปีพ.ศ. 2564 ซึ่งในรุ่นที่ 10 จะเป็นการเก็บกวาดโค้ดเพื่อให้สคริปต์จัดให้ทำงานได้เต็มที่ขึ้นหลังจากที่ขาดการอัปเดตไปประมาณ 2 ปี และมีการรื้อโค้ดที่ไม่จำเป็นและโค้ดที่มีเดียวิกิเลิกใช้แล้วออก พร้อมปรับปรุงระบบการทำงานเบื้องหลังหลาย ๆ ส่วน เพื่อให้มีประสิทธิภาพมากขึ้น ทุกท่านสามารถใช้งานสคริปต์จัดให้รุ่นที่ 10 นี้ได้เลยวันนี้เพียงติดตั้งตามขั้นตอนก็สามารถใช้งานได้เลย สำหรับการเปลี่ยนแปลง/ปรับปรุงที่เกิดขึ้นทั้งหมดในระหว่างการเขียนสคริปต์จัดให้รุ่นที่ 10 ดูได้ที่ผู้ใช้:Bebiezaza/iScript10devChangelog
รุ่น 10.1 ที่ได้นำความสามารถในหน้าผู้ใช้ที่ได้หายไประหว่างการพัฒนาสคริปต์จัดให้รุ่น 9.12 ที่จำเป็นให้กลับมาใช้งานได้อีกครั้งด้วยเช่นกัน

**สคริปต์จัดให้ 9 รุ่นฉลองครบรอบ 10 ปี**
ตั้งแต่วันที่ 1 ธันวาคม พ.ศ. 2549 ที่สคริปต์จัดให้ได้ถือกำเนิดขึ้นเพื่อช่วยชาววิกิพีเดียในแก้ไขเก็บกวาด ดูแลวิกิพีเดียให้ง่าย รวดเร็ว และสะดวกสบายมากขึ้นจนได้พัฒนาอย่างต่อเนื่องมาถึงปัจจุบันซึ่งได้ครบรอบ 10 ปี ในปี พ.ศ. 2559 ซึ่งมีความสามารถมากมายที่ออกแบบเฉพาะวิกิพีเดียภาษาไทยที่แรกและเพียงที่เดียวเท่านั้นเพื่อคนไทยไม่ว่าความสามารถอย่างการแปลงระหว่าง ค.ศ. และ พ.ศ., การทับศัพท์, การจัดรูปแบบบทความให้สวยงามขั้นสูง, การแก้ไขคำสะกดผิด, การแก้ไขปัญหาสระซ้อน และอื่น ๆ อีกมากมาย และในรุ่นปัจจุบันโค้ดได้ถูกปรับให้รวดเร็วขึ้น มีประสิทธิภาพมากยิ่งขึ้น จัดลำดับการโหลดโดยโหลดหลังเนื้อหาหน้าบทความ ทำให้ไม่ว่าคุณจะใช้งานจากที่ไหนจึงมั่นใจได้ว่าเราจะไม่ทำให้คุณทำงานได้ช้าลงเพราะเราจะโหลดหลังเนื้อหาโหลดเสร็จสิ้นแล้วเสมอ ทดสอบสคริปต์จัดให้ปรับปรุงใหม่ได้เลยวันนี้เพียงติดตั้งตามขั้นตอนก็สามารถใช้งานได้เลย

**สคริปต์จัดให้ 6.0**
เมนูป้ายคือ 1 ในความสามารถใหม่ที่จะเพิ่มในสคริปต์จัดให้ 6.0 ซึ่งจะรองรับทั้ง FF 2.0+ และ IE 7+
สคริปต์จัดให้ 6.0 ขณะนี้ออกแล้ว โดยได้เพิ่มความสามารถใหม่หลักอยู่ 2 รายการ ซึ่งหนึ่งในความสามารถใหม่นั้นได้เขียนขึ้นมาเองทั้งหมด ออกแบบเฉพาะสำหรับคนไทยและวิกิพีเดียไทย อีกรายการจะนำความสามารถที่เคยเสนอมากที่สุดตั้งแต่เริ่มต้นสคริปต์จัดให้ครั้งแรก 1-2 ปีที่ผ่านมาคือระบบป้ายเมนูมาใช้ช่วยให้ลดการใช้เนื้อที่แนวนอน ซึ่งทำให้ช่วยผู้ใช้ที่อาจไม่ได้ใช้ resolution ระดับสูง ถึงเวลาแล้วที่สคริปต์จัดให้จะได้รับความสามารถใหม่กับเขาบ้าง!
การอัปเดตทางเทคนิค
ทางผมจะให้บอตคุงรันแก้ไขค่าปริยาย หรือค่าเริ่มต้นปรับแต่ง useFullNames เป็น true ซึ่งเป็นค่าปริยายแนะนำสำหรับผู้ใช้สคริปต์จัดให้ทั่วไปเมื่อสคริปต์จัดให้ 6.0 ออก โดยจะรันเพียงครั้งเดียวเท่านั้น หากคุณยังต้องการคงค่าเดิมคือ false ให้แจ้งได้ที่คุยเรื่องวิกิพีเดีย:สคริปต์จัดให้ หรือแก้ไขได้เองเช่นกันหลังจากการรันบอตเสร็จสิ้นแล้ว เพื่อให้แน่ใจว่าการทำงานสคริปต์จัดให้ราบรื่นตลอดช่วงเวลาใช้งาน คุณควรที่จะติดกล่องผู้ใช้ User สคริปต์จัดให้ หรือ User CVU หรือหากเลือกไม่ใช้กล่องผู้ใช้ คุณสามารถเพิ่ม :หมวดหมู่:ผู้ใช้สคริปต์จัดให้ ไปยังหน้าผู้ใช้ของคุณเองได้เช่นกัน ซึ่งเพื่อให้แน่ใจว่าคุณได้รับการอัปเดตอัตโนมัติผ่านบอต รวมถึงการแจ้งข่าวสารต่างๆ เกี่ยวกับสคริปต์จัดให้ ขอขอบคุณสำหรับความร่วมมือ และใช้บริการสคริปต์จัดให้
การพัฒนาสคริปต์จัดให้ สคริปต์จัดให้ 6.0
ดูบทความหลักที่ ไม่ถามแต่อยากตอบ

**ปรับปรุงล่าสุด**

**สคริปต์จัดให้ สาขาย่อย**
สคริปต์จัดให้ได้มีทิศทางใหม่ โดยเพื่อให้รองรับการทำงานที่อื่น ๆ ได้อย่างมีประสิทธิภาพมากที่สุด โค้ดสคริปต์จัดให้จะถูกพัฒนาและเก็บไว้ที่เดียวบนวิกิพีเดียไทย จากนั้นสาขาย่อยจะเรียกไปใช้ต่ออีกที โดยโค้ดจะรองรับสาขาย่อยที่เปิดให้บริการทั้งหมด แทนการกระจาย และคัดลอกโค้ดไปวิกิอื่น ๆ ซึ่งวิธีใหม่นี้จะช่วยให้ผู้พัฒนาอย่างผมนั้นสามารถดูแลสคริปต์จัดให้ทุกสาขาย่อยได้อย่างทั่วถึง รวมถึงเวลาพอเจอบั๊กจะได้แก้ไขที่เดียว และมีผลกับสาขาย่อยอื่นทั้งหมด ไม่ต้องกังวล แม้ใช้โค้ดเดียวกัน แต่ความสามารถ และการทำงาน จะขึ้นอยู่แต่ละสาขา และแต่ละสาขาจะมีความสามารถไม่เหมือนกัน ขึ้นอยู่กับเวลาที่มีในการพัฒนา และสภาพแวดล้อมอื่น ๆ 
ขึ้นอยู่กับความต้องการของผู้ใช้ สคริปต์จัดให้ยินดีเปิดสาขาย่อยที่วิกิอื่น ๆ เพื่อบริการ ให้ความสะดวกสบายมากขึ้น หากสนใจสามารถติดต่อได้ ปัจจุบันได้เปิดแล้วที่- สคริปต์จัดให้ สำหรับวิกิซอร์ซ- สคริปต์จัดให้ สำหรับวิกิตำรา-  สคริปต์จัดให้ สำหรับไร้สาระนุกรม

**ขอขอบคุณ**
 ผู้ใช้:Jutiphan ที่เป็นผู้เริ่มต้นการพัฒนาสคริปต์จัดให้มากว่า 14 ปี- ผู้ใช้:Manop ที่ได้ช่วยออกแบบหลายปุ่มด้วยกันที่ใช้บนสคริปต์จัดให้ ไม่ว่าจะเป็นปุ่มเก็บกวาด แทนที่คำ พ.ศ. และทับศัพท์- ผู้ใช้:Passawuth ที่ได้แนะนำและช่วยบางส่วนในการนำความสามารถบริหารหมวดหมู่รวดเร็วเข้ามาจากวิกิพีเดียภาษาอื่น

**ดูเพิ่ม**
 ปรับปรุงล่าสุด- คำถามที่ไม่มีคนถามแต่อยากตอบ- รุ่นสคริปต์จัดให้- หน้าทดสอบเก็บกวาด- พูดคุยที่ห้องสนทนา- วิกิพีเดีย:บอต/บอตแก้คำผิด- สคริปต์ผู้ใช้- หน่วยเก็บกวาดเฉพาะกิจ- สคริปต์แมว ๆ
หมวดหมู่:สคริปต์จัดให้